मुख्य दलहरू कांग्रेस र एमालेका शीर्ष तहका केही नेताको यसपालिको प्रतिस्पर्धा छैटौं पटकसम्म पुगेको छ । चार पटकसम्म विजयी एमाले वरिष्ठ नेता झलनाथ खनाल यसपटक फेरि इलाम १ बाट उम्मेदवार बनेका छन् । ०४८, ०५१, ०६४ र ०७० मा उक्त क्षेत्रबाट निर्वाचित भएका खनाल ०५६ मा भने कांग्रेसका बेनुप प्रसाईंसँग ७० मतको अन्तरमा पराजित भएका थिए । यसपालि उनको प्रतिस्पर्धीमा कांग्रेसका भूपेन्द्र कट्टेल उत्रिएका छन् ।
